《咏怀四首 其二》
清代·马仲琛

我生原杳杳，挺然铸此形。大冶陶万物，我亦邀仙灵。

有才贵适用，何取穷一经。边庭羽檄驰，秦塞聚飞蝇。

皎皎白日丽，天际阴霏兴。何不拥长帚，直入斗间横。

一扫风尘色，万里浮云平。终军当弱岁，长啸效明廷。

窃慕古人志，无路请长缨。

作者简介：马仲琛（1683-1748），字龚美，号佩韦，马敬思之子，马鸣萧次孙（长孙马伯球）。清康熙二十二年生，雍正贡生，官奉天开原县训导，乾隆八年（1743）为乡饮酒大宾。著有《乐仪常稿》。《津门诗抄》录诗六首，称其五言清淡，得乃祖马鸣萧风味。